רות רפפורט

**רות פסיה רפפורט** (ידועה גם בשם העט **יונה ספיר**; נולדה באוגוסט 1984, אב תשמ"ד בבני ברק) היא סופרת, עורכת ותסריטאית חרדית ישראלית.

רפפורט כותבת ספרי ילדים, נוער, נשים, פנטזיה וספרי מתח. את ספרי המתח והפנטזיה כותבת רפפורט תחת שם העט "יונה ספיר", זאת על מנת ליצור בידול בין שני הסגנונות של כתיבתה, עם זאת, יש כמה ספרי מתח שיצאו תחת השם רות רפפורט, כמו הספר "כחול עמוק יותר", "חללית בהתרסקות" ועוד.

## חיים אישיים
רפפורט נשואה ליצחק (איש נדל"ן) ואם לשמונה ילדים. מתגוררת בבני ברק. היא משתייכת לחסידות גור, ובצעירותה למדה במוסדות החסידות בבני ברק.

## קריירה
רפפורט כתבה עשרות ספרים למגזר החרדי; ספרי ילדים, ספרי נוער, ספרי נשים וספרי מתח. מרבית ספריה התפרסמו לפני צאתם במגוון עיתונים ומגזינים: בקהילה, משפחה, המודיע, זרקור, הדרך, יתד נאמן, בשעה טובה, עולם החסידות, מרווה לצמא, אתר הידברות, ועוד.

מרבית ספריה תורגמו לאנגלית וחלקם תורגמו ליידיש ולצרפתית.

בין ספריה המפורסמים תחת השם רות רפפורט: סדרת הספרים "21 בבית אחד", "חללית בהתרסקות" ועוד.

כרכים 5 ("בבית החדש") ו-13 ("ברחה לנו כבשה") בסדרת הספרים "21 בבית אחד" עובדו לסרטים אותם רפפורט הפיקה.

ספרה "בגלל הלחן ההוא" עובד למספר הצגות בישראל ובחו"ל.

את ספריה בעברית מוציאה לאור באמצעות רשת הספרים וההוצאה-לאור "אור החיים". ספריה באנגלית יוצאים באמצעות "מכון תפוצה" ובעבר באמצעות "המודיע".

## רות רפפורט - ספריה
להלן הספרים שכתבה תחת השם רות רפפורט:

## יונה ספיר - ספריה
רפפורט כתבה ארבעה ספרים ושתי סדרות (סדרת מתח וסדרת פנטזיה) תחת שם העט "יונה ספיר".

***משפט שדה** – ספר מתח העוסק בצעיר ישראלי שנאלץ להתמודד עם המאפיה האיטלקית.
***המצולע** – ספר מתח העוסק בסוכן-על שבכוחו להכריע את מלחמת העולם השנייה. עלילת הספר מתרחשת בתקופת השואה. במרכז העלילה עומד אדם מסתורי בעל כוחות אגדיים, המכונה "המצולע", ומבקש לאלץ את בעלות הברית לצאת לעזרת אחיו היהודים, ולהפציץ את מחנה ההשמדה אושוויץ. במקביל נפרסת עלילה של חיים יהודיים בגטו, מזוויות שונות: בנות בית יעקב לצד סוציאליזם, תלמידי ישיבות לצד פרטיזנים, ילדים השורדים בכוחות עצמם לצד אומנים עדיני נפש. גיבור הסיפור עומד בראש משפחה יהודית בגטו, ובסופה זוכה להיפגש עם חלק מילדיו ששרדו את התופת.
***סוף העולם דרומה** – עלילת הספר מתרחשת ברובה באנטארקטיקה. הספר התפרסם בהמשכים במשך כשנתיים במגזין המוסף לנשים של "יתד נאמן", "קטיפה", ויצא לאור (כספר) בשנת תשפ"ג.
***הנשר נחת** - ברוס ~ הוא אמריקאי-אורתודוקסי שרואה את עצמו חלק בלתי נפרד ממדינתו. הוא אחד מעשרה אסטרונאוטים המתאמנים לקראת המראה אל החלל, אלא שהכל משתבש בבת אחת: נתוני בדיקות הדם שלו זויפו והוא מודח מהתוכנית בלי שום הסבר. הוא עוזב את נאס”א בטריקת דלת, פגוע ונבגד. זו ההזדמנות של פליקס, השכן שלו, להזמין אותו למרכז חלל פרטי ומסתורי, המציף בתוכו חשדות כבדים. צביקי ~ הוא בחור ישיבה מישראל, המאבד את אביו אחרי מחלה קשה, ומבטיח לעצמו להיות המפרנס של משפחתו. הוא מתנדב ללמוד עם מדען חרדי תמהוני, עד לרגע בו מתהפכים חייו: הוא מוצא את עצמו במקום אליו מעולם לא חלם להגיע. נסחט. מאוים. נרדף. מן הרגע בו הבין שמה שרואות עיניו אינו בהכרח הדבר האמיתי, הוא יודע שאין לו שום דרך להיחלץ מזרועות התמנון המקיפות אותו עד חנק, עד מוות.

### סדרת "מרגל להשכרה"

סדרת המתח "מרגל להשכרה" שהתחילה לצאת לאור בשנת 2014, עוסקת בסיפורו של סוכן המוסד אייל גלבוע, שבדומה לגיבור הספר "המצולע", ניחן בכוחות-על בלתי רגילים. בספרים בסדרה ישנו מוטיב חוזר בו ארגונים שונים מנסים לסחוט את אייל לבצע עבורם משימות קצה שרק הוא מסוגל לבצעם. אייל מלהטט בין ערכיו לבין המשימות המוטלות עליו בהצלחה לא מועטה.

כל ספרי הסדרה תורגמו לאנגלית.

הספרים בסדרה הם:
* **[[אויב באדמת ידיד]]** – הספר הראשון בסדרה, בו נחשד אייל בהיותו סוכן כפול, ומתכננה של חטיפת ראש הממשלה אריה להב. יצא לאור בשנת 2014.
* **[[מבוקש (ספר מאת יונה ספיר)|מבוקש]]** – הספר השני בסדרה, בו אייל נאבק למען הצלת חייו של בן דודו שמעיהו. יצא לאור בשנת 2015.
* **[[לוחמי הצללים]]** – הספר השלישי בסדרה. בספר מסופר על ארגון חשאי שמטרתו היא ליצור שלום עולמי, המכונה "אחוות מלאכי השלום". הארגון מבצע את פעולותיו בניגוד לחוק, ואייל גלבוע נשלח על ידי המוסד להיות שתול בארגון הסודי ולחלץ משם מידע אודות ראשיו, הוא נתפס, ומאולץ לצאת למשימת חיסול. יצא לאור בשנת 2017.
* **[[התנקשות (ספר)|התנקשות]]** – הספר הרביעי בסדרה, המהווה המשך ישיר לספר הקודם, בו מתוארות עלילותיו של המרגל אייל גלבוע באוקראינה במרדף אחר אוליגרך רוסי בשם דימיטרי רובנוב, בשליחות שנכפתה עליו על ידי ארגון "אחוות מלאכי השלום". לאחר שהוא מואשם ברצח האוליגרך שלא באשמתו - הוא ובנו נחטפים על ידי אלמוניים, ואייל נדרש לחטוף את נשיא ארצות הברית על מנת שהוא ובנו יחזרו הביתה בשלום. יצא בשנת 2018.
* **[[שתול]]** – הספר החמישי בסדרה, בו אייל גלבוע מנסה ומצליח להציל את גיסו גידי, שהסתבך עם מאפיה מסוכנת בקובה. יצא לאור בשנת 2019.
* **[[טווח אפס (ספר)|טווח אפס]]** – הספר השישי בסדרה, בו אייל גלבוע מסתבך בקונפליקט הגורם לו להתלבט בין נאמנות למדינתו לבין נאמנות למשפחתו. יצא לאור בשנת 2020.
* **[[דם קר (ספר)|דם קר]]** – הספר השביעי בסדרה, בו אייל גלבוע שובר את כל המוסכמות, ומגלה כוחות אדירים כדי להציל את חברו הטוב, אלי, משבי בסוריה שהוא עצמו יצא ממנו 15 שנה לפני. יצא לאור בשנת 2021.
* **[[מגן אנושי (ספר)|מגן אנושי]]** – הספר השמיני בסדרה, בו אייל גלבוע מנסה לחיות חיי שגרה ועובד כמאבטח בבית ספר אך מסתבך בפרשיית חטיפה בין שתי טריאדות בסין ובסוף חוזר לישראל. יצא לאור בשנת 2022.
* חוקי מלחמה - הספר התשיעי והאחרון בסדרה. בנובמבר 2025 פרסמה המחברת כי לרגל חגיגות העשור לסדרה, יודפסו ספרי הסדרה במהדורה חגיגית. בהכרזה זו הודיעה גם על ספר תשיעי שעתיד לצאת בשם "חוקי מלחמה". נכון לתאריך זה לא פורסם תאריך היציאה לאור של הספר.

### סדרת "דופלִיקטים"
 
סדרת הפנטזיה "דופליקטים" שהחלה לצאת לאור בשנת 2023, עוסקת בקורותיו של בחור חרדי בשם דֶניאל (דֶנִי) הארט, 60 שנה אחרי "המהפכה הגדולה" – פיצוץ גרעיני שהתרחש במרכז כדור הארץ הגורם להתייבשות הים ולשינויים דרסטיים בעולם, בהם חלוקת העולם לחמש מדינות. בשל השתייכותו למסדר ה-"דוּפְּלִיקֶטִים", לדני כוחות על שונים, אותם ירש מאימו.

* **התגלות** – הספר הראשון בסדרה בו דני מגלה את כוח העל שלו ואת השתייכותו למסדר הדופליקטים. הוא משתתף בתוכנית כלל עולמית לבחורים צעירים הנקראת 'שנת ההתגלות', בה משתתפים 200 צעירים מרחבי העולם, שנשלחים למשימות ברחבי העולם. באמצע המשימה הוא נתקל בזירו הנבל ולאחר שהוא ניצל ממנו הוא מקבל את המשימה הדופליקטית הראשונה שלו – לחשוף את מניעיו של זירו. דני מציל את חבריו לתוכנית מזירו ואנשיו, ולאחר ביצוע משימתו הדופליקטית, מקבל כוח על חדש – כוח הזמן. הוא מבקש מהמועצה העליונה להחליף את כוח הזמן בכוח האש ונענה. בסיום הספר זירו מחסל את המאסטר של מסדר הדופליקטים, טהולא. קייזר מחליף אותו. זירו משיג את תליון ההקסגונום ואת כדור הטונגו (אבי כוחות-העל הדופליקטיים) ומקבל את כוחות הדופליקטים.
* **אוצרים: כבלי החירות** - יצא באפריל 2025. בספר הנוכחי, דני ממשיך במסע 'שנת ההתגלות' לאוטוקרט. במהלך המשימה, הוא שוב נלכד בידי זירו, ולבסוף מצליח לחמוק מידיו בעזרת 'הדואוסיינס'. במקביל, בביתו שבפרדייס, אחותו לאי חולה ומצבה מחריף מיום ליום. דני מנסה למצוא מזור למחלתה באמצעות הוראות שקיבל מקייזר. במהלך הספר מתוודע דני לכוח ה'ריקרדום' שהוא הכוח החזק ביותר במסדר הדופליקטים. הוא אף מקבל ספר הנקרא בשם זה מפרופסור קאלי, מייסד המסדר. בסוף הספר, דני מסר את חירותו למען אחותו לאי, ונכלא בקרצ'ר שעליו שולט זירו. במקביל הבייס שלו הופך להיות משותק.
* **יורשים: זמנים אבודים** - נכון להיום תאריך הפצתו לאור לחנויות יהיה באפריל 2026 [אך ניתן לרכוש את הספר באתר של יונה ספיר או באתר של "אור החיים" במכירה מוקדמת] ~ דני וחבריו ממשיכים את שנת ההתגלות באינדיבידואל, הארץ בה מקודם האדם לפני הלאום. כל אזרחיה מאוחדים במנטרה: לעולם אל תבקש מאדם להיות מה שהוא אינו. האינדיבידואליסטים מרוכזים בפיתוח העצמי של כל אחד ואחד, בדרך המיוחדת לו. סודות העבר מפעפעים מתחת לשכבת ההווה הדקיקה עליה חי דֶני כיום. כבול בכבלי פֶּרְלִיזִיס, ללא כוחות העל שלו, מפלס דֶני דרך מחורבות העבר אל קרבות ההווה. הסֶקֶנְדֶרִים שלו לא נענים לו, אך הוא מצויד בנשק שאין לאחֵר: ירושה של כוח משפחתי עתיק, חפץ טעון עוצמה אנרגטית, ואישיות שאינה יודעת תבוסה. אִינְדִּיבִידוּאָל, המדינה בה חי כל אחד על פי יכולתו, מאירה את פניה מול מוגבלותו המורכבת של הבֵּייס שלו; בו בזמן, בקַרְצֵ’ר יוצא הסֶקֶנְדֶר שלו למלחמת הישרדות נוגעת ללב. מנגד, לא בוחל זִירוֹ ברצח חפים מפשע ובמעשים שאין עליהם כפרה. הוא מגייס לעזרתו כוחות מן העבר, סודות קבורים ואנרגיות נשכחות, ומציב את דֶני בנתיב חסר מוצא, בו משמשים עבר והווה בערבוביה מתעתעת. בנקודה בה חייו של דֶני בסכנה מיידית, הוא מחליט להפסיד בקרב כדי לנצח במערכה. המתיקות שבאשליה, קובע זִירוֹ באוזני דֶני, היא אחד הכוחות החזקים ביותר של הדּוּפְּלִיקֶטִים. אתה לא יכול להאמין לשום דבר שאתה רואה, מפני שאינך יודע מהי האמת ומהי אשליה שיצרו אחרים למענך.דֶני לוחם ללא רתע עד לרגע בו מושלכת גלימת העבר של אוצֵר האשליות, והוא מתמזג עם ההווה באופן שדֶני לא יכול להעלות בדעתו. "אל תאמינו באשליה".
**חדר בריחה "דופליקטים"**

לאחר הצלחת הסדרה, נפתח בירושלים חדר בריחה לציבור החרדי בשם "סוד הטונגו". חדר בריחה ייחודי המשלב חידות, אקשן ופנטזיה. היכנסו לעולם מלא דמיון,רמזים מסתוריים ומשימות שדורשות שיתוף פעולה.כל אחד יכול להיכנס למשחק ולהרגיש חלק מהמסדר! אין צורך להכיר את ספרי הדופליקטים כדי ליהנות, רגעים סוחפים ובלתי נשכחים במסדר הדופליקטים לחשוף מפה עתיקה רוויית סודות מסלול מסתורי שיוביל אתכםאל בועת האוצרים. להפעיל רובוט מסתורי מהעתיד ולשחרר כוח אדירשננעל במשך מאות שנים. לגלות את המעבדה הסודית של ד"ר קאלי עבר ועתיד מתנגשים מול עיניכםבמשימות מפתיעות. להרכיב את נשק העל האגדי היורהמנטום האבוד יקום מחדש ורק אתם תכריעו אם האויב יובס. 

## קישורים חיצוניים
* 

* 
* 21 ילדים, 10 ספרים, סופרת אחת - ראיון באתר הידברות
* ספרי רות רפפורט באתר "אלתר ספרים"
* רות רפפורט באתר הידברות
* רשימת ספרי רות רפפורט באתר סימניה
* יונה ספיר, באתר פרוג - דף הבית של היוצרים החרדים
* 

## הערות שוליים

קטגוריה:סופרות חרדיות ישראליות
קטגוריה:סופרות ישראליות הידועות בשם עט
קטגוריה:סופרי מתח ואימה ישראלים
קטגוריה:סופרות כותבות עברית
קטגוריה:עורכים ישראלים
קטגוריה:יונה ספיר
קטגוריה:תסריטאים ישראלים
קטגוריה:ישראליות שנולדו ב-1984
קטגוריה:ישראלים שנולדו ב-1984